ตราสารหนี้สั้น ธนชาตขายดีเปิดปุ๊บปิดปั๊บ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — “ตราสารภาครัฐ” 6 เดือน ฮอต บลจ.ธนชาต เปิดขาย 600 ล้านบาท วันเดียวเกลี้ยง “บัวหลวง” เสนอขายกองอายุ 5 เดือน
บริษัทหลักทรัพย์จัดการกองทุน (บลจ.) ธนชาต เปิดขายกองทุนเปิดธนชาตตราสารภาครัฐ 1 อายุโครงการประมาณ 6 เดือน มูลค่า 600 ล้านบาท มีนโยบายลงทุนในตราสารหนี้ภาครัฐ เช่น พันธบัตรรัฐบาล พันธบัตรธนาคารแห่งประเทศไทย ตั๋วเงินคลัง โดยลงทุนพันธบัตรธนาคารแห่งประเทศไทย (ธปท.) ในอัตราส่วน 99.8% ประมาณการผลตอบแทน 1.736% ต่อปี และอีก 0.2% เป็นเงินฝากธนาคารทิสโก้ อัตราผลตอบแทน 0.002% ซึ่งนักลงทุนจะได้รับผลตอบแทนสุทธิ 1.55% ต่อปี 
ทั้งนี้ กองทุนดังกล่าวมีกำหนดเปิดขายระหว่างวันที่ 39 ส.ค. 
อย่างไรก็ตาม เมื่อวันที่ 3 ส.ค. บลจ.ธนชาต แจ้งขอปิดการเสนอขายหน่วยลงทุนก่อนกำหนด เนื่องจากมีการสั่งซื้อเต็มจำนวนของโครงการแล้ว
ขณะที่ บลจ.บัวหลวง เปิดขายกองทุนกองทุนรวมบัวหลวงธนรัฐ 7/10 (B7/10) อายุประมาณ 5 เดือน ขนาดโครงการ 1,500 ล้านบาท เน้นลงทุนในตราสารหนี้ภาครัฐ เช่น พันธบัตรรัฐบาล พันธบัตรธนาคารแห่งประเทศไทย ตั๋วเงินคลัง แต่สำหรับตราสารหนี้และประเทศที่จะลงทุนอาจมีการเปลี่ยนแปลงได้ ขึ้นอยู่กับสภาวะตลาดตราสารหนี้ขณะนั้นๆ
บลจ.บัวหลวง ระบุว่า กองทุนดังกล่าวเหมาะสมกับเงินลงทุนส่วนที่ต้องการความมั่นคงและความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น จำนวนเงินลงทุนขั้นต่ำ 1 หมื่นบาท